Projekts

**MINISTRU KABINETA SĒDES PROTOKOLLĒMUMS**

Rīgā Nr.\_\_\_ 2011.gada\_\_\_\_.\_\_\_\_\_\_\_\_\_\_\_

.§

**Par informatīvo ziņojumu “Informatīvais ziņojums par robežšķērsošanas vietu attīstību uz Latvijas Republikas un Krievijas Federācijas valsts robežas”**

(…)

1. Pieņemt zināšanai informatīvo ziņojumu “Informatīvais ziņojums par robežšķērsošanas vietu attīstību uz Latvijas Republikas un Krievijas Federācijas valsts robežas”.
2. Atzīt par aktualitāti zaudējušu Ministru kabineta 2007.gada 20.februāra sēdes protokollēmuma (prot.Nr.14. 44.§) “Informatīvais ziņojums par pasākumiem situācijas normalizēšanai uz Latvijas–Krievijas robežas” 3.punktu un 5.1.apakšpunktu.
3. Finanšu ministrijai:
4. divu mēnešu laikā, izveidot ekspertu darba grupu Finanšu ministrijas (valsts akciju sabiedrības “Valsts nekustamie īpašumi”) vadībā, tās sastāvā iekļaujot ar robežšķērsošanas vietu modernizāciju saistīto iestāžu pārstāvjus no Valsts ieņēmumu dienesta, Valsts robežsardzes, Pārtikas un veterinārā dienesta, Satiksmes ministrijas (valsts akciju sabiedrības “Latvijas Valsts ceļi”), Ārlietu ministrijas, Ekonomikas ministrijas, Iekšlietu ministrijas, vienlaikus nosakot ekspertu darba grupai:
   * 1. piedalīties ar robežšķērsošanas vietu un ar to turpmāko attīstību saistītu problēmjautājumu risināšanā, nodrošinot starp iesaistītajām iestādēm nepieciešamo koordināciju;
     2. nodrošināt pārstāvību starpvalstu sarunās ar Krievijas Federāciju (Krievijas Federācijas valsts robežas iekārtošanas federālo aģentūru “Rosgranitsa”, Latvijas–Krievijas Starpvaldību komisijas darba grupā par robežšķērsošanas vietām) par robežšķērsošanas vietu un ar to turpmāko attīstību saistītu problēmjautājumu risināšanai.
5. robežšķērsošanas vietas “Vientuļi” modernizācijas ietvaros noteikt:
6. valsts akciju sabiedrībai “Valsts nekustamie īpašumi” veikt nepieciešamās darbības ar Igaunijas–Latvijas–Krievijas pārrobežu sadarbības programmas Eiropas Kaimiņattiecību un partnerības instrumenta   
   2007.–2013.gadam ietvaros pieteiktā liela mēroga stratēģiskā projekta “RKP “Vientuļi” (Latvijas Republika) rekonstrukciju un RKP “Bruņiševa” (Krievijas Federācija) iekārtošanu” īstenošanu par robežšķērsošanas vietas “Vientuļi” modernizācijas I kārtas (importa josla) darbiem, tas ir, no Latvijas Republikas puses – būvniecības tehniskā projekta izmaiņas un pirmās kārtas būvniecības darbi robežšķērsošanas vietas “Vientuļi” ietvaros, no Krievijas Federācijas puses – pirmsprojekta izpētes, būvniecības tehniskā projekta izstrādes un būvniecības darbi robežšķērsošanas vietas “Bruņiševa” ietvaros;
7. Valsts ieņēmumu dienestam sadarbībā ar valsts akciju sabiedrību “Valsts nekustamie īpašumi” pēc robežšķērsošanas vietas “Vientuļi” modernizācijas I kārtas ietvaros veiktajiem būvniecības tehniskā projekta pārprojektēšanas darbiem izvērtēt optimālākos būvniecības darbu finansēšanas modeļus un Finanšu ministrijai sadarbībā ar protokollēmuma 3.1.apakšpunktā noteikto ekspertu darba grupu līdz 2012.gada 1.jūnijam normatīvajos aktos noteiktā kārtībā iesniegt Ministru kabinetā tiesību akta projektu ar priekšlikumiem par turpmāko rīcību ar robežšķērsošanas vietas “Vientuļi” modernizācijas II kārtas (importa josla) būvniecības darbiem;
8. Valsts ieņēmumu dienestam sadarbībā ar valsts akciju sabiedrību “Valsts nekustamie īpašumi” trīs mēnešu laikā pēc oficiāla apstiprinājuma saņemšanas no Krievijas Federācijas puses atbildīgajiem dienestiem (Krievijas Federācijas valsts robežas iekārtošanas federālās aģentūras “Rosgranitsa”) par robežšķērsošanas vietas “Ludonka” modernizācijas (kapacitātes celšanas) aktivitātēm izvērtēt optimālākos būvniecības darbu finansēšanas modeļus un Finanšu ministrijai sadarbībā ar protokollēmuma 3.1.apakšpunktā noteikto ekspertu darba grupu normatīvajos aktos noteiktā kārtībā iesniegt Ministru kabinetā tiesību akta projektu ar priekšlikumiem par turpmāko rīcību ar robežšķērsošanas vietas “Vientuļi” III kārtas (eksporta josla) būvniecības darbiem, tai skaitā paredzot attiecīgos papildu personāla, finanšu un matriāltehniskos resursus, lai nodrošinātu funkciju izpildi;
9. Valsts ieņēmumu dienestam sadarbībā ar valsts akciju sabiedrību “Valsts nekustamie īpašumi” sešu mēnešu laikā sadarbībā ar Satiksmesministriju veikt robežšķērsošanas vietas “Vientuļi” nepieciešamā zemesgabala (zemes vienības kadastra apzīmējums 3892 008 0032) daļas atdalīšanu;
10. Valsts ieņēmumu dienestam sadarbībā ar valsts akciju sabiedrību “Valsts nekustamie īpašumi” pēc šī protokollēmuma 3.2.4.apakšpunktā dotā uzdevuma izpildes trīs mēnešu laikā normatīvos aktos noteiktajā kārtībā iesniegt Ministru kabinetā grozījumus Ministru kabineta 2010.gada 31.maija rīkojumā Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā”, attiecīgi precizējot rīkojuma 9.pielikuma 8577.punktu un papildinot 11.pielikumu, lai atdalīto zemesgabala (zemes vienības kadastra apzīmējums 3892 008 0032) daļu nodotu Finanšu ministrijas valdījumā un valsts akciju sabiedrības “Valsts nekustamie īpašumi” pārvaldīšanā;
11. Valsts ieņēmumu dienestam sadarbībā ar valsts akciju sabiedrību “Valsts nekustamie īpašumi” trīs mēnešu laikā sadarbībā ar Tieslietu ministriju (Valsts zemes dienestu) normatīvajos aktos noteiktā kārtībā iesniegt Ministru kabinetā grozījumus Ministru kabineta 2010.gada 31.maija rīkojumā Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā”, lai papildinātu 11.pielikumu ar zemesgabalu 10,09 ha platībā (zemes vienības kadastra apzīmējums 3892 008 0021), paredzot to izslēgt no rezerves zemes fonda, jo tas nepieciešams robežšķērsošanas vietas “Vientuļi” modernizācijas plāna īstenošanai, un nodot to Finanšu ministrijas valdījumā un valsts akciju sabiedrības “Valsts nekustamie īpašumi” pārvaldīšanā;
12. robežšķērsošanas vietas “Terehova” modernizācijas ietvaros noteikt Valsts ieņēmumu dienestam sadarbībā ar valsts akciju sabiedrību “Valsts nekustamie īpašumi”:
13. izvērtēt tiesvedības procesu izbeigšanu c**ivillietā** Nr. C27087309 Finanšu ministrijas prasībā pret sabiedrību ar ierobežotu atbildību “Austrumu kravu terminālis”, reģistrācijas Nr.40003629925, par Terehovas robežkontroles punkta vajadzībām valsts atsavinātā nekustamā īpašuma “Maliņas” Zaļesjes pagastā, Zilupes novadā (kadastra Nr.6896 006 0113) sastāvā esošās zemes vienības 1,7 ha platībā (zemes vienības kadastra apzīmējums 6896 006 0041) kompensācijas apmēra noteikšanu;
14. izvērtēt tiesvedības procesu izbeigšanu civillietā Nr. C32187309 Finanšu ministrijas prasībā pret Jekaterinu Zolotarjovu par valsts atsavinātā nekustamā īpašuma “Klusumiņš” Zaļesjes pagastā, Zilupes novadā (kadastra Nr.6896 007 0149) sastāvā esošās zemes vienības (zemes vienības kadastra apzīmējums 6896 006 0109) daļai 0,3124 ha platībā kompensācijas apmēra noteikšanu;
15. izvērtēt un noteikt precīzu papildu zemes vienības apmēru, kas nepieciešams robežšķērsošanas vietas “Terehova” modernizācijas plāna īstenošanai, un Finanšu ministrijai normatīvajos aktos noteiktā kārtībā iesniegt Ministru kabinetā tiesību akta projektu ar priekšlikumiem turpmākai rīcībai par nekustamā īpašuma “Robežnieki” Zaļesjes pagastā, Zilupes novadā (kadastra Nr.6896 006 0002) sastāvā esošās zemes vienības daļas atsavināšanu valsts vajadzībām;
16. trīs mēnešu laikā pēc protokollēmuma 3.3.1., 3.3.2. un 3.3.3.apakšpunktā noteikto uzdevumu izpildes izvērtēt optimālākos būvniecības darbu finansēšanas modeļus un Finanšu ministrijai sadarbībā ar protokollēmuma 3.1.apakšpunktā noteikto ekspertu darba grupu normatīvajos aktos noteiktā kārtībā iesniegt Ministru kabinetā tiesību akta projektu ar priekšlikumiem par turpmāko rīcību saistībā ar robežšķērsošanas vietas “Terehova” modernizācijas I kārtas (importa josla) būvniecības darbiem;
17. trīs mēnešu laikā pēc oficiāla apstiprinājuma saņemšanas no Krievijas Federācijas puses atbildīgajiem dienestiem (Krievijas Federācijas valsts robežas iekārtošanas federālās aģentūras “Rosgranitsa”) par robežšķērsošanas vietas “Burački” modernizācijas (kapacitātes celšanas) aktivitātēm izvērtēt optimālākos būvniecības darbu finansēšanas modeļus un Finanšu ministrijai sadarbībā ar protokollēmuma 3.1.apakšpunktā noteikto ekspertu darba grupu normatīvajos aktos noteiktā kārtībā iesniegt Ministru kabinetā tiesību akta projektu ar priekšlikumiem par turpmāko rīcību ar robežšķērsošanas vietas “Terehova” II kārtas (eksporta josla) būvniecības darbiem, tai skaitā paredzot attiecīgos papildu personāla, finanšu un matriāltehniskos resursus, lai nodrošinātu funkciju izpildi;
18. robežšķērsošanas vietas “Grebņeva” modernizācijas ietvaros noteikt Valsts ieņēmumu dienestam sadarbībā ar valsts akciju sabiedrību “Valsts nekustamie īpašumi” trīs mēnešu laikā pēc oficiāla apstiprinājuma saņemšanas no Krievijas Federācijas puses atbildīgajiem dienestiem (Krievijas Federācijas valsts robežas iekārtošanas federālās aģentūras “Rosgranitsa”) par robežšķērsošanas vietas “Ubiļinka” modernizācijas (kapacitātes celšanas) aktivitātēm izvērtēt optimālākos būvniecības darbu finansēšanas modeļus un Finanšu ministrijai sadarbībā ar protokollēmuma 3.1.apakšpunktā noteikto ekspertu darba grupu normatīvajos aktos noteiktā kārtībā iesniegt Ministru kabinetā tiesību akta projektu ar priekšlikumiem par turpmāko rīcību ar robežšķērsošanas vietas “Grebņeva” II kārtas (eksporta josla) būvniecības darbiem, tai skaitā paredzot attiecīgos papildu personāla, finanšu un matriāltehniskos resursus, lai nodrošinātu funkciju izpildi.
19. Satiksmes ministrijai (valsts akciju sabiedrībai “Latvijas Valsts ceļi”) gada laikā izvērtēt un normatīvajos aktos noteiktā kārtībā iesniegt Ministru kabinetā tiesību aktu projektu ar priekšlikumiem turpmākai rīcībai par nepieciešamajiem pievadceļu rekonstrukcijas darbiem pirms robežšķērsošanas vietām “Terehova”, “Grebņeva” un “Vientuļi”.

Ministru prezidents V.Dombrovskis

Valsts kancelejas direktore E.Dreimane

Finanšu ministrs A.Vilks

30.01.2012. 14:45

1154

G.Kosojs

67024941, [gunars.kosojs@vni.lv](mailto:gunars.kosojs@vni.lv)

R.Bleive

67507486, [ruta.bleive@vid.gov.lv](mailto:ruta.bleive@vid.gov.lv)